اوبرا عايده

350px|تصغير|مشهد النصر من إنتاج " أوبرا باسيفيك " لأوبرا عايدة سنة 2006.
اوبرا عايده اوبرا كتبها المصرولوجى الفرنساوى مارييت باشا مدير الاثار المصريه ، و صاغها شعرى الشاعر الطليانى انتونيو جيسلانزونى و لحنها الموسيقار الطليانى فيردى عشان تتعرض فى مصر بمناسبة افتتاح قناة السويس سنة 1869 فى عهد الخديوى اسماعيل.

بتحكى الاوبرا قصة انتصار المصريين على الاحباش و وقوع قائد الجيش المصرى " راداميس " و الاميره الحبشيه " عايده " اللى اسرها الجيش المصرى فى الحرب فى غرام بعض فحاولو يهربو على الحبشه لكن فرعون مصر اكتشف خطتهم فحكم على راداميس بالاعدام.

اوبرا عايده ماهياش عمل فنى مصرى لكن عمل فنى أوروبى ألحانه اوروبيه و كلماته بالطليانى و بتتعرض الاوبرا فى اماكن كتيره من العالم منها فيرونا فى ايطاليا بلد ملحنها اللى بتتعرض فيها الاوبرا فى مسرح مكشوف بطريقه دوريه.

 قصة عمل الاوبرا 
 120px 90px مارييت بنى القصه و لحنها فيردى

يوم 17 نوفمبر 1869 افتتحت قناة السويس و كان من مظاهر التحضير لحفلة الافتتاح الكبير للقناه تعبيد طريق الهرم و بنا دار الاوبرا الخديويه. و اتفتح مبنى الاوبرا يوم 29 نوفمبر سنة 1869 بعد ما اتبنت بسرعه فى اقل من خمس تشهر واتكلفت 160 الف جنيه بعد ما صممها المهندسين الطلاينه " بيترو افوسكانى " و " روتيسى ". الاوبرا كانت بتسع ل850 متفرج و كان مكانها فى ميدان العتبه الحالى فى القاهره.

200px|left
اسماعيل باشا طلب من عالم الاثار الكبير مارييت اللى كان وقتها مدير الاثار الفرعونيه انه يختار موضوع ينفع يكون روايه لأوبرا مصريه ، فكتب مارييت قصة اوبرا عايده و اتصاغت شعرى و بعتها للموسيقار الطليانى المشهور جوسيبى فيردى عشان يلحنها و تتعرض على ضيوف مصر فى حفلة افتتاح الاوبرا المصريه ضمن احتفالات افتتاح قناة السويس فوافق فيردى مقابل 150 الف فرنك من الدهب الخالص ، و اتعملت الاعلانات و اتكتب على غلاف الترجمه للمصريين : " قطعه تياتريه تشتمل على مناظر معجبه ومراقص مستغربه تتخللها أغانى موسيقيه طربيه موزعه على 3 فصول وسبعة مناظر ومضيفه بأمر سعادة خديو مصر لقصد تصويرها فى تياترو الاوبرا بمصر القاهره ". لكن فيردى مالحقش يخلص التلحين فى ميعاد افتتاح الاوبرا يوم 29 نوفمبر فاتعرضت بدالها اوبرا ريجيليتو اللى برضه من تلحينه يوم 24 ديسمبر 1871.

اوبرا عايده لاقت نجاح كبير فى كل العالم و اشتهرت مقاطعها و بالذات بمارش انتصار الجيش المصرى اللى بقى موسيقا السلام الوطنى المصرى ، و اتعرضت فى مصر و فى بلاد كتيره بديكورات فخمه بتعكس عظمة تاريخ مصر و تراثها الحضارى و بأعداد ضخمه من الراقصيين و الكومبارس و ظهرت سباع و وحوش فى كذا عرض. بتتعرض الاوبرا كل سنه على مسرح مكشوف فى فيرونا فى ايطاليا.
 اوبرا عايدة الاصلية 
الدورنوع الصوتالفرقه الاصليه, 24 ديسمبر, 1871(قائد الأوركسترا: جوفانى بوتيسينى)عايدة, اميرة أثيوبيةسوبرانوأنطونيتا أنستازي-بوزونيملك مصرباصتوماسو كوستاأمنيريس, ابنة الملك ميزو سوبرانو آليونورا جروتسىراداميس, قائد الحرس تينوربييترو مونجينيأموناسترو, ملك أثيوبياباريتونفرانسيسكو ستيلررامفيس, الكاهن الاعلىباصباولو ميدينيمبعوثتينورلويجى ستيتشي-بوتارديصوت كاهنةسوبرانومارييتا أليفيكهنة, كاهنات, وزراء, قادة, جنود, مسئولين, أثيوبيون, عبيد ومساجين, مصريين, حيوانات وكورس

 كلمات الأوبرا 

اوبرا عايده

(رادميس) :

اراك يا نور عينى بعد اشتياقى ووجدي

(عايدة) :

دعنى ولا تدن منى مابالك الان عندي

(رادميس) :

لى قلب تركته فى يديك

(عايدة) :

نه اختار غير قلبى حبيبا

فكيف يهوى فؤادي

من خان فى الحب عهده

(رادميس) :

لاتؤمنين بحبي؟

(عايدة) :

قد كدب الحب وعده

الم يقدم امامى اليك فرعون بنته؟

فكيف تخلص منه وشره ما أمنته ؟

(رادميس) :

سنحارب الأحباش بعد ليال وانا على قيادة الابطال

فادا انتصرت على العدا ورجعت من حربي

اجر النصر فى اديالي

بينت للملك اللى لاقيته فى حبنا  وكشفت عن امالي

(عايدة) :

ادن تصب اذاها على ابى وعلي

من كنت امس خطيبا ليها وعدت الي

(رادميس) :

ساحميك

(عايدة) :

عــــراك ليـــــــس يــجدى ورأى لا يجنبنا الــتـعــدي

واما ان اردت لنا نجاة رضيت معى سبيلا ليس يرضي

(رادميس) :

وما هو هدا السبيل الامين

(عايدة) :

لنهرب خلاصا من الناقمين

(رادميس) :

اهجر مصرا مراح اهلى ومسرح اللهو والشباب

(عايدة) :

الحب يبنى لنا ديـــارا      تغنى عــــن الاهل والصحاب

لو كنت تهوانى سمعت كلامى ورحمتنى من دى الالام

(رادميس) :

اهواك لكنى اخاف عليك من كيد العدا وملامة اللوام

(عايدة) :

لالكن تخاف على اللى ترجو الجواز بيها قريبا

(رادميس) :

ابدا وحق محبتى ما اخترت غيرك لى حبيبا

(عايدة) :

فيم البقاء إذن والشمل مجتمع على بساط الهوى والود متصل

هيا الى وطنى نســعد ببهجته  ويبتسم  فى رباه الحب والامل

تعال نهرب الى بلادى فزهرها بالندى رطيب

على  رباها و فى حماها لحبنا مرتع خصيب

تعال ننســـى الشقاء فيها فلا عدول ولا رقيب

(رادميس) :

هيا بنا قبل طلوع الفجر نفارق الوادى ولا من يدري

(عايدة) :

لم تقل لى نجتاز اى طريق لاترانا فيها عيون رجالك

(رادميس) :

الطريق التى سنزحف منها ونديق العدو طعم المهالك

(عايدة) :

ما اسم هدا الطريق

(رادميس) :

وادى نباتا
300px|center

 مصادر 
 ماهر حسن ، المصرى اليوم ، مؤسسة المصرى اليوم للصحافة و النشر ، عدد 2020 ، 24 ديسمبر 2009.
 الموسوعة الثقافية ، مؤسسة فرانكلين للطباعة والنشر، القاهرة - نيو يورك 1972
 The New Encyclopædia Britannica, Micropædia,H.H. Berton Publisher,1973-1974

تصنيف:مصر
تصنيف:اوبرا
تصنيف:مزيكا
تصنيف:فنون